[{"text_idx": "#000000", "text": "Mae angen help arna i nawr\nSut i gael gafael ar gymorth yng Nghaerdydd a Bro Morgannwg"}, {"text_idx": "#000001", "text": "Ydych chi angen siarad a\u0302 rhywun am eich lles emosiynol?"}, {"text_idx": "#000002", "text": "Gall y geiriau a ddefnyddir ym maes Lles Emosiynol ac Iechyd Meddwl yn aml fod yn ddryslyd!"}, {"text_idx": "#000004", "text": "Os oes gennych fyth unrhyw gwestiynau am ystyr rhywbeth, rhowch wybod i\u2019ch ymarferydd. Mae gennych yr hawl i gael eich cynnwys yn llawn yn eich gofal \u2013 bydd deall eich gofal yn ei gwneud hi\u2019n haws i chi wneud hyn."}, {"text_idx": "#000005", "text": "Os oes gennych unrhyw eiriau neu ddiffiniadau eraill yr hoffech i ni eu cynnwys yn Chwalu\u2019r Jargon, rhowch wybod i ni."}, {"text_idx": "#000006", "text": "Cliciwch ar lythyren ar yr wyddor i ddod o hyd i air penodol, neu sgrolio i lawr."}, {"text_idx": "#000015", "text": "Mae ADC yn gyflwr iechyd meddwl lle mae person yn treulio llawer o amser yn poeni am ddiffygion yn eu hymddangosiad, ond nid yw\u2019r diffygion hyn yn amlwg i bobl eraill."}, {"text_idx": "#000018", "text": "Weithiau, pan fydd ein meddwl yn llawn meddyliau gofidus, rydym yn ceisio cymryd camau a fydd yn gwneud i\u2019r meddyliau hynny fynd i ffwrdd. Efallai y byddwn yn dechrau credu bod y camau gweithredu\u2019n gwneud i\u2019r meddyliau drwg fynd i ffwrdd. Mae\u2019r defodau hyn (mae rhai pobl yn eu galw\u2019n arferion) yn ein tawelu ac yn gallu ymddangos yn ddefnyddiol, ond weithiau maent yn dod yn \u2018orfodaeth\u2019, sy\u2019n golygu ein bod yn meddwl bod yn rhaid i ni eu gwneud, ac y bydd rhywbeth drwg yn digwydd i ni neu\u2019r bobl o\u2019n cwmpas os na wnawn ni eu gwneud."}, {"text_idx": "#000019", "text": "Gall rhai defodau OCD gael eu gweld gan bobl eraill (fel diffodd y golau) neu gallant ddigwydd y tu mewn i\u2019ch pen (fel cyfrif pethau)."}, {"text_idx": "#000021", "text": "Nid yw OCD yn ymwneud a\u0302 bod yn daclus neu\u2019n drefnus yn unig. Gall meddyliau OCD gynnwys llawer o wahanol ddefodau, gan ganolbwyntio\u2019n aml ar bethau fel perygl, baw neu bryderon am grefydd neu rywioldeb. Mae rhai pobl yn teimlo\u2019n euog neu\u2019n gywilyddus o\u2019u meddyliau a\u2019u defodau."}, {"text_idx": "#000025", "text": "Mae\u2019n effeithio ar sut mae\u2019r person yn cyfathrebu ac yn rhyngweithio a\u0302\u2019r byd o\u2019u cwmpas."}, {"text_idx": "#000026", "text": "Mae awtistiaeth yn gyflwr sbectrwm. Mae pawb ag awtistiaeth yn rhannu rhai anawsterau, ond bydd yn effeithio arnynt mewn ffyrdd gwahanol."}, {"text_idx": "#000027", "text": "Nid yw Lles Emosiynol ac Iechyd Meddwl yn rhoi diagnosis i blant a phobl ifanc Os yw person awtistig yn wynebu anawsterau gyda\u2019u hiechyd meddwl, efallai y byddwn yn eu cefnogi."}, {"text_idx": "#000028", "text": "Dewch i wybod mwy am awtistiaeth yma:"}, {"text_idx": "#000030", "text": "Gall person sydd a\u0302 PTSD ail-fyw\u2019r digwyddiad trawmatig drwy hunllefau ac o\u0302l-fflachiadau, brofi teimladau o unigedd ac euogrwydd, anhunedd a\u2019i chael hi\u2019n anodd canolbwyntio. Gall y rhain effeithio\u2019n wirioneddol ar fywyd person o ddydd i ddydd."}, {"text_idx": "#000031", "text": "Dysgwch fwy yn Young Minds"}, {"text_idx": "#000035", "text": "Os yw rhywun yn wynebu heriau sy\u2019n gysylltiedig a\u0302\u2019i les emosiynol, bydd ein hymarferwyr yn cyfarfod ag ef/hi i siarad am ei symptomau, yr effaith ar ei fywyd/bywyd a pha nodau y mae am eu cyflawni. Byddan nhw wedyn yn datblygu cynllun i fynd i\u2019r afael a\u0302\u2019r heriau hyn."}, {"text_idx": "#000036", "text": "Gelwir hyn yn asesiad neu apwyntiad dewis. Dyma\u2019r term a ddefnyddiwn ar gyfer apwyntiad cychwynnol i ddarganfod beth sy\u2019n digwydd ym mywyd rhywun a\u2019r hyn y maent am ei gyflawni."}, {"text_idx": "#000037", "text": "Yn aml, gofynnir i aelodau o\u2019r teulu rannu eu persbectif ar gyfer yr asesiadau, oni bai bod y plentyn neu\u2019r person ifanc yn dweud nad ydynt am iddynt gymryd rhan. Gall hyn helpu\u2019r ymarferydd i gael gwell dealltwriaeth o sut mae eich heriau\u2019n effeithio ar eich bywyd, ond nid yw\u2019n orfodol."}, {"text_idx": "#000038", "text": "Brysbennu yw pan fydd ymarferwyr o Les Emosiynol a Iechyd Meddwl yn gwneud penderfyniad yngly\u0302n a\u0302 beth fydd yn digwydd i\u2019ch atgyfeiriad. Efallai y bydd angen iddynt ofyn i chi, eich teulu neu\u2019ch atgyfeiriwr am ragor o wybodaeth i ddeall yn llawn beth sy\u2019n digwydd yn eich bywyd."}, {"text_idx": "#000039", "text": "Efallai bod timau neu sefydliadau eraill mewn sefyllfa well i ddiwallu eich anghenion. Os felly, byddwn yn esbonio pam a naill ai\u2019n rhoi eu gwybodaeth gyswllt i chi neu\u2019n gofyn i chi a allwn rannu eich gwybodaeth a\u0302 nhw\u2019n uniongyrchol."}, {"text_idx": "#000044", "text": "Ewch i\u2019n tudalen ar fwlio am fwy o wybodaeth ac adnoddau."}, {"text_idx": "#000050", "text": "Mae cam-drin emosiynol yn golygu darostwng rhywun, gweiddi arnyn nhw, eu hanwybyddu, eu bychanu neu wneud iddyn nhw deimlo\u2019n ddrwg amdanynt eu hunain."}, {"text_idx": "#000051", "text": "Mae cam-drin emosiynol yn aml yn rhan o fathau eraill o gam-drin (fel cam-drin corfforol), sy\u2019n gallu ei gwneud yn anodd adnabod yr arwyddion, ond gall hefyd ddigwydd heb unrhyw fathau eraill o gamdriniaeth."}, {"text_idx": "#000063", "text": "Claf mewnol yw rhywun sy\u2019n dod i ysbyty neu ganolfan ar gyfer diagnosis, cymorth neu driniaeth ac ac sydd angen arhosiad dros nos."}, {"text_idx": "#000064", "text": "Creisis neu argyfwng iechyd meddwl yw pan fyddwch yn teimlo eich bod angen help rhywun ar frys."}, {"text_idx": "#000065", "text": "Os ydych chi neu rywun arall yn mynd drwy argyfwng ar hyn o bryd, ewch i Mae angen help arna i nawr i weld eich opsiynau a sut i gysylltu a\u0302 rhywun a all eich helpu."}, {"text_idx": "#000067", "text": "Mae cwnsela yn air sy\u2019n cael ei ddefnyddio\u2019n aml i ddisgrifio therapi\u0308au siarad yn gyffredinol, felly mae cwnselydd yn therapydd sydd wedi\u2019i hyfforddi i wrando arnoch chi a\u2019ch helpu i ddod o hyd i ffyrdd o ddelio a\u0302 materion emosiynol. Gallwch gael mynediad at gwnselydd os ydych mewn ysgol, neu drwy eich meddyg teulu (neu sefydliadau trydydd sector) os ydych dros 18 oed."}, {"text_idx": "#000068", "text": "Os nad ydych yn hapus gyda\u2019r gwasanaeth rydych yn ei dderbyn, dylech ofyn am gael gweld y polisi cwynion. Gellir gweld polisi\u2019r Grw\u0302p Gofal Lles Emosiynol a Iechyd Meddwl yma ond byddem bob amser yn eich annog i siarad a\u0302\u2019r person rydych yn gweithio gydag ef yn gyntaf, neu ofyn am gael siarad a\u0302\u2019i reolwr, gan mai dyma\u2019r cam mwyaf defnyddiol weithiau."}, {"text_idx": "#000069", "text": "Os byddwch yn rhoi cydsyniad, mae\u2019n golygu eich bod yn dweud y gall rhywbeth ddigwydd. O ran Lles Emosiynol ac Iechyd Meddwl, mae\u2019n golygu bod yn rhaid i chi neu warcheidwad gytuno cyn y gall unrhyw ymarferydd sy\u2019n gofalu am eich iechyd eich gweld neu eich trin."}, {"text_idx": "#000070", "text": "Os ydych yn 16 neu\u2019n 17 oed tybir y byddwch yn gallu rhoi cydsyniad. Mae hyn yn golygu nad oes rhaid i\u2019ch ymarferydd ofyn i\u2019ch rhieni na\u2019ch gofalwyr am gydsyniad hefyd."}, {"text_idx": "#000071", "text": "Os ydych o dan 16 oed, efallai y byddwch yn dal i allu rhoi cydsyniad cyn belled a\u0302\u2019ch bod yn gallu deall beth sy\u2019n gysylltiedig. Bydd eich ymarferydd yn siarad a\u0302 chi, yn esbonio beth fydd yn digwydd a sut y gallai wneud i chi deimlo. Os ydynt yn credu eich bod yn deall yr hyn sy\u2019n gysylltiedig, yna byddwch yn gallu rhoi cydsyniad a gwneud y penderfyniad i gael y driniaeth."}, {"text_idx": "#000074", "text": "Cyfeirio yw pan fyddwch yn cael gwybodaeth am wasanaeth a allai eich helpu neu\u2019n cael eich cyfeirio ato."}, {"text_idx": "#000077", "text": "Ewch i\u2019n tudalen Adnoddau Lleol i gael gwybod am sefydliadau eraill sy\u2019n gallu eich cefnogi yng Nghaerdydd a Bro Morgannwg."}, {"text_idx": "#000078", "text": "Pan fyddwch yn ceisio cymorth gyda\u2019ch lles emosiynol, mae cyfrinachedd yn golygu bod yn rhaid i\u2019r wybodaeth bersonol rydych yn ei rhannu a\u0302\u2019r bobl sy\u2019n eich cefnogi aros yn breifat ac na ddylid ei rhannu ag unrhyw un arall heb eich caniata\u0302d (cytundeb)."}, {"text_idx": "#000080", "text": "Cymorth cynnar yw pan fydd problemau neu heriau\u2019n cael eu nodi a\u2019u cefnogi\u2019n gynnar. Gall cael cymorth yn gynnar leihau\u2019r effaith y bydd y broblem yn ei chael ar fywyd person."}, {"text_idx": "#000086", "text": "Mae bob amser yn well cael gwybod am gyffuriau a sut y gallant effeithio ar eich corff a\u2019ch meddwl. Anfonwch neges destun neu ffoniwch DAN 247 am fwy o wybodaeth"}, {"text_idx": "#000087", "text": "Mae defnyddiwr gwasanaeth yn berson sy\u2019n defnyddio cyngor neu wasanaethau gwasanaeth neu sefydliad. Weithiau defnyddir y gair \u2018claf\u2019 yn lle hynny."}, {"text_idx": "#000088", "text": "Os ydych chi ar y wefan hon neu\u2019n cael cymorth drwy Wasanaethau Lles Emosiynol ac Iechyd Meddwl, rydych chi\u2019n un o\u2019n defnyddwyr gwasanaeth."}, {"text_idx": "#000089", "text": "Mae diagnosis yn ffordd o ddisgrifio cyfuniad o symptomau a ddangosir gan berson pan fyddant yn gofyn am help. Mae\u2019n ffordd fer o ddisgrifio profiadau, ac mae\u2019n helpu ymarferwyr i ymchwilio i\u2019r hyn sy\u2019n gweithio i bwy, esbonio pam mae rhywbeth yn digwydd a chynnig cyngor neu gymorth i helpu."}, {"text_idx": "#000090", "text": "Nid pawb sy\u2019n wynebu heriau iechyd meddwl sy\u2019n cael diagnosis. Nid yw hyn yn gwneud eu profiad yn llai dilys na phobl sydd a\u0302 diagnosis meddygol."}, {"text_idx": "#000093", "text": "Gall dyddiadur bwyd helpu person i olrhain sut mae\u2019r bwyd y mae\u2019n ei fwyta yn effeithio ar ei hwyliau a\u2019i ymddygiad. Os byddwch yn nodi\u2019r hyn rydych yn ei fwyta a\u2019i yfed, yn ogystal a\u0302\u2019ch iechyd meddwl a chorfforol bob dydd, efallai y byddwch yn gallu gweld patrymau a allai fod yn effeithio ar eich lles."}, {"text_idx": "#000095", "text": "Bydd ein Gwasanaethau Lles Emosiynol a Iechyd Meddwl yn helpu i drafod y materion hyn gyda chi ac yn rhoi gwybod i chi pa wasanaethau all eich cefnogi."}, {"text_idx": "#000097", "text": "Gall emosiynau fod yn ddryslyd. Rydym weithiau\u2019n teimlo sawl emosiwn ar yr un pryd."}, {"text_idx": "#000100", "text": "Mae ffobias yn aml yn gysylltiedig a\u0302 phryder a gellir eu trin ag amrywiaeth o ymyriadau."}, {"text_idx": "#000105", "text": "Mae gofal sy\u2019n canolbwyntio ar yr unigolyn yn canolbwyntio ar anghenion y plentyn neu\u2019r person ifanc sy\u2019n cael cymorth. Mae hyn yn golygu bod eich dewisiadau, eich anghenion a\u2019ch barn yn cael eu hystyried a\u2019ch bod yn ymwneud ag unrhyw benderfyniadau am eich gofal."}, {"text_idx": "#000106", "text": "Rydych chi a\u2019ch ymarferydd yn di\u0302m. Rydych chi\u2019n gwybod eich hun orau, felly mae eich persbectif a\u2019ch gwybodaeth yn bwysig iawn. Gan gydweithio a\u0302\u2019ch ymarferydd, dylech allu nodi\u2019r hyn sy\u2019n digwydd a chreu rhai amcanion ar gyfer eich triniaeth a\u2019ch dyfodol y tu hwnt i hynny."}, {"text_idx": "#000107", "text": "Rhywun rhwng 18 a 25 oed sy\u2019n gofalu am aelod o\u2019r teulu sy\u2019n sa\u0302l, yn anabl, sydd a\u0302 heriau iechyd meddwl neu sy\u2019n gaeth i gyffuriau neu alcohol."}, {"text_idx": "#000108", "text": "Mae gofalwr yn berson sy\u2019n gofalu am rywun sy\u2019n cael trafferth gydag anhwylder, caethiwed, problem iechyd meddwl neu anabledd. Gallai gofalwr fod yn gofalu am riant neu warcheidwad, brawd neu chwaer, partner neu ffrind."}, {"text_idx": "#000110", "text": "Mae gofalu am anwyliaid yn gyfrifoldeb ychwanegol ym mywyd rhywun. Ewch i\u2019n tudalen ar ofalwyr ifanc i gael rhagor o wybodaeth."}, {"text_idx": "#000112", "text": "Ewch i\u2019n tudalen ar ofalwyr ifanc i gael rhagor o wybodaeth."}, {"text_idx": "#000119", "text": "Pan fydd person ifanc yn cael cymorth ar gyfer eu lles emosiynol, mae\u2019n bwysig iawn eu bod yn teimlo eu bod yn gallu siarad am yr hyn sydd o\u2019i le a\u2019r hyn y maent am ei wneud yn ei gylch. Dylid eu grymuso hefyd i\u2019w helpu i wneud penderfyniad ar beth i\u2019w wneud nesaf."}, {"text_idx": "#000124", "text": "\u2018Gwneud penderfyniadau ar y cyd\u2019 yw pan fydd person ifanc yn gweithio gyda\u2019i ymarferydd i wneud penderfyniadau am eu gofal sy\u2019n teimlo\u2019n iawn iddyn nhw."}, {"text_idx": "#000126", "text": "Gwybodaeth bersonol yw gwybodaeth am berson, gan gynnwys ei enw, oedran, cyfeiriad, hanes meddygol ymhlith eraill."}, {"text_idx": "#000128", "text": "Mae gwydnwch yn bwnc mawr iawn, gyda llawer o ddiffiniadau gwahanol. Yn fyr, mae\u2019n ymwneud a\u0302 sut rydych chi\u2019n ymdopi a\u0302 phethau."}, {"text_idx": "#000130", "text": "Gall eich gwydnwch newid dros eich bywyd \u2013 mae\u2019r cyfan yn dibynnu ar yr adnoddau y mae gennych fynediad atynt ar y pryd."}, {"text_idx": "#000131", "text": "Rydym yn defnyddio holiaduron i helpu plant a phobl ifanc i ddeall eu lles emosiynol presennol, yr effaith y mae hyn yn ei chael ar eu bywyd a\u2019u profiad o\u2019r cymorth y maent yn ei gael."}, {"text_idx": "#000134", "text": "Mae angen help arna i nawr!"}, {"text_idx": "#000135", "text": "Hunanladdiad yw pan fydd person yn gwneud amdano\u2019i hun. Mae llawer o resymau pam y mae pobl yn dewis gwneud hyn. Mae gan bawb brofiadau bywyd gwahanol a byddant yn ymateb i bethau\u2019n wahanol."}, {"text_idx": "#000137", "text": "Mae PAPYRUS UK yn cynnal HOPELINEUK ar gyfer unrhyw un yr effeithir arno gan hunanladdiad. Mae ganddynt hefyd lawer o adnoddau a allai fod yn ddefnyddiol i chi."}, {"text_idx": "#000138", "text": "Ewch i Mae Angen Help Arna i Nawr! Os ydych chi neu rywun rydych chi\u2019n ei adnabod yn teimlo\u2019n hunanladdol ac angen siarad a\u0302 rhywun. Mae rhywun i wrando bob amser."}, {"text_idx": "#000144", "text": "Dysgwch fwy yn Stonewall Ifanc"}, {"text_idx": "#000147", "text": "Yn gyffredinol, mae meddygaeth yn golygu nodi, trin ac atal salwch. Mae hyn yn berthnasol i iechyd corfforol a meddyliol."}, {"text_idx": "#000149", "text": "Gall rhai mathau o anawsterau iechyd meddwl ymateb i driniaeth gan gynnwys defnyddio cyffuriau neu feddyginiaeth. Gall meddyginiaeth helpu gyda chyflyrau fel iselder, seicosis, anhwylder deubegynol a phryder."}, {"text_idx": "#000151", "text": "Mae gan Young Minds adran ar feddyginiaethau, gan gynnwys llyfryn lliwgar ar feddyginiaeth a chyngor ar sut i benderfynu a yw meddyginiaeth benodol yn iawn i chi."}, {"text_idx": "#000152", "text": "Meddyliau hunanladdol yw pan fydd person yn meddwl am hunanladdiad. Gall y meddyliau hyn effeithio ar unrhyw un ar unrhyw adeg. Mae meddyliau am hunanladdiad yn gyffredin \u2013 mae 1 o bob 4 o bobl ifanc yn profi meddyliau hunanladdol ar ryw adeg."}, {"text_idx": "#000153", "text": "Gall pobl ifanc sydd wedi cael profedigaeth, sydd wedi profi cam-drin, sydd mewn gofal neu sydd a\u0302 heriau iechyd meddwl fod yn fwy agored i brofi meddyliau hunanladdol."}, {"text_idx": "#000155", "text": "Mae PAPYRUS UK yn cynnal HOPELINEUK ar gyfer unrhyw un sydd a\u0302 meddyliau hunanladdol neu unrhyw un sy\u2019n poeni amdanynt. Mae ganddynt hefyd lawer o adnoddau a allai fod yn ddefnyddiol i chi, gan gynnwys cynlluniau diogelwch, technegau ymdopi a chanllaw i rieni."}, {"text_idx": "#000156", "text": "Os ydych chi neu rywun rydych chi\u2019n ei adnabod yn cael meddyliau hunanladdol, mae rhywun y gallwch chi siarad ag e bob amser. Ewch i Mae Angen Help Arna i Nawr! i gael gwybod mwy."}, {"text_idx": "#000157", "text": "Gallwch hefyd fynd i\u2019n tudalen ar feddyliau hunanladdol i gael rhagor o wybodaeth ac adnoddau."}, {"text_idx": "#000158", "text": "Mentora cymheiriaid yw pan fydd person sydd a\u0302 phrofiad yn gweithredu fel gwranda\u0308wr a rhywun i gefnogi person arall sy\u2019n wynebu sefyllfa debyg. Maent yn deall beth mae\u2019r person yn mynd drwyddo a gallant eu helpu i wneud newidiadau cadarnhaol yn eu bywyd."}, {"text_idx": "#000159", "text": "Mae mesur canlyniadau\u2019n ffordd o weld a yw ymyriad yn cael effaith. Gallai\u2019r effaith fod yn unrhyw effaith ar symptomau, sut mae person yn gweithredu yn ei fywyd neu\u2019r nodau y maent yn anelu at eu cyflawni."}, {"text_idx": "#000161", "text": "Defnyddir holiaduron yn aml i gofnodi mesur canlyniadau \u2013 gall plant, pobl ifanc, aelodau o\u2019r teulu, ymarferwyr, athrawon neu bobl eraill sy\u2019n ymwneud a\u0302 chefnogi plentyn neu berson ifanc eu llenwi."}, {"text_idx": "#000164", "text": "Bydd y gweithiwr proffesiynol neu\u2019r gwasanaeth rydych yn gweithio gydag ef yn eich helpu i osod nodau cyraeddadwy a bydd yn gwirio\u2019n gyson a yw eu hymwneud yn eich helpu i wneud cynnydd tuag at y pethau rydych chi wir eisiau cymorth gyda nhw."}, {"text_idx": "#000166", "text": "Yn gyffredinol, mae fflachiadau\u2019n rhoi\u2019r teimlad i rywun eu bod yn ail-fyw profiad yn y gorffennol. Gallai hyn fod yn olygfeydd, yn synau neu\u2019n deimladau sy\u2019n eu hatgoffa o\u2019r hyn a ddigwyddodd."}, {"text_idx": "#000172", "text": "Mae llawer o resymau pam y gallem ddechrau cael trafferth gyda\u2019n hiechyd meddwl, gan gynnwys pethau anodd sy\u2019n digwydd yn eich bywyd, profiadau trawmatig yn y gorffennol neu broblemau perthynas. Weithiau does dim achos, ac mae hynny\u2019n iawn."}, {"text_idx": "#000173", "text": "Beth bynnag yw\u2019r rheswm, cofiwch nad eich bai chi yw hyn ac y gall pethau wella. Mae yna bobl sydd eisiau gwrando arnoch chi a\u2019ch helpu chi."}, {"text_idx": "#000174", "text": "Weithiau rydym yn cymharu ein hunain ag eraill ac yn meddwl tybed pam nad ydyn nhw\u2019n ffeindio pethau mor heriol. Rydyn ni i gyd yn profi gwahanol bethau, ac yn ymateb i bethau\u2019n wahanol \u2013 felly bydd y gefnogaeth gywir yn edrych yn wahanol i bawb. Efallai na fydd yr hyn sy\u2019n gweithio i\u2019ch ffrind yn gweithio i chi, ac mae hynny\u2019n iawn!"}, {"text_idx": "#000177", "text": "Nid yw profi profedigaeth ei hun yn broblem iechyd meddwl \u2013 ond gallai\u2019r teimladau dwys y gallai rhywun eu profi sbarduno problem iddynt."}, {"text_idx": "#000178", "text": "Ewch i\u2019n tudalen ar brofedigaeth am fwy o wybodaeth ac adnoddau."}, {"text_idx": "#000179", "text": "Mae PPNau yn ddigwyddiadau trawmatig, yn enwedig y rheiny yn ystod plentyndod sy\u2019n gallu effeithio ar iechyd a lles."}, {"text_idx": "#000180", "text": "Mae enghreifftiau\u2019n cynnwys dod i gysylltiad a\u0302 thrais, rhiant sy\u2019n wynebu heriau gyda\u2019u hiechyd meddwl neu gam-drin plant."}, {"text_idx": "#000185", "text": "Rhithweledigaeth yw pan fydd rhywun yn gallu gweld, clywed, arogli, blasu neu deimlo rhywbeth na all pobl eraill ei wneud. Enghraifft o hyn yw os yw rhywun yn dweud y gallant glywed lleisiau na all neb arall eu clywed."}, {"text_idx": "#000186", "text": "Gall rhithweledigaethau fod yn arwydd o salwch meddwl (fel seicosis), ond gallant hefyd ddigwydd mewn pobl sy\u2019n iach, yn aml pan fyddant yn teimlo\u2019n swrth. Gall cyffuriau rhithbair fel LSD hefyd achosi rhithweledigaethau."}, {"text_idx": "#000187", "text": "Defnyddir rhybuddion sbarduno i rybuddio pobl y gallai rhywfaint o gynnwys achosi ymateb emosiynol cryf ac i fwrw ymlaen yn ofalus. Fel arfer, ca\u0302nt eu cyhoeddi ar ddechrau erthygl neu fideo i roi cyfle i bobl benderfynu a ydynt am barhau i ddarllen neu edrych ar y cynnwys."}, {"text_idx": "#000191", "text": "Gall risg olygu llawer o bethau, ond ym maes iechyd meddwl mae\u2019n golygu bod yn agored i berygl."}, {"text_idx": "#000192", "text": "Gall rhai mathau o risgiau (er enghraifft, profi cam-drin emosiynol neu ddigwyddiad trawmatig) wneud person yn fwy tebygol o ddatblygu anhawster iechyd meddwl."}, {"text_idx": "#000193", "text": "Rydym hefyd yn ceisio meddwl a yw pobl yn berygl neu\u2019n risg iddynt hwy eu hunain neu i eraill, a rhoi cynlluniau ar waith i helpu i\u2019w diogelu nhw ac eraill."}, {"text_idx": "#000196", "text": "Gall Ymarferwyr Seicoleg helpu gydag amrywiaeth o broblemau emosiynol, ymddygiadol, datblygiadol ac iechyd meddwl mewn plant, pobl ifanc ac mewn teuluoedd."}, {"text_idx": "#000197", "text": "Er bod rhai ymarferwyr seicoleg hefyd yn therapyddion hyfforddedig, nod ymarferwyr seicoleg yw asesu a helpu gyda gweithrediad seicolegol, lles emosiynol a datblygiad plant drwy ddealltwriaeth dda o\u2019r broblem (a elwir fel arfer yn asesu), a cheisio meddwl ble orau i helpu (felly gallent weithio gyda\u2019ch teulu, ysgol, grwpiau) felly gall hyn edrych ychydig yn wahanol i therapi, ond gall dal i fod yn therapiwtig."}, {"text_idx": "#000198", "text": "Mewn pennod seicotig, mae person yn colli cysylltiad a\u0302 realiti fel y mae eraill yn ei weld. Efallai y byddant yn clywed lleisiau, yn gweld neu\u2019n teimlo pethau nad ydynt yno neu\u2019n credu pethau nad ydynt yn gwneud synnwyr. Gall hyn fynd ymlaen am sawl wythnos."}, {"text_idx": "#000199", "text": "Mae\u2019n eithaf cyffredin i bobl weld neu glywed pethau pan fydd ganddynt anawsterau eraill megis pryder. Mae\u2019n bwysig os ydych chi\u2019n profi\u2019r symptomau hyn i gael help ar unwaith. Bydd hyn yn aml yn dod gan CAMHS sy\u2019n gweithio gyda Headroom i gefnogi pobl a\u0302 seicosis."}, {"text_idx": "#000200", "text": "Gall seicosis fod yn frawychus ond mae modd ei drin. Ewch i Young Minds i gael gwybod mwy."}, {"text_idx": "#000204", "text": "Gall straen gyfeirio at sefyllfaoedd sy\u2019n rhoi pwysau arnom ni neu ein hymateb i gael ein rhoi dan bwysau."}, {"text_idx": "#000208", "text": "Mae ffyrdd o ymdopi a\u0302 straen yn cynnwys gofalu amdanoch eich hun a siarad a\u0302 rhywun rydych chi\u2019n ymddiried ynddo yngly\u0302n a\u0302 sut rydych chi wedi bod yn teimlo."}, {"text_idx": "#000210", "text": "Cewch fwy o wybodaeth ar wefan y GIG."}, {"text_idx": "#000212", "text": "Yn y gwasanaeth Lles Emosiynol a Iechyd Meddwl, rydym yn cynnig therapi\u0308au i helpu gydag anhwylderau iechyd meddwl. Mae cwnselwyr mewn ysgolion yn cynnig therapi\u0308au am hunan-barch, straen a digwyddiadau bywyd."}, {"text_idx": "#000213", "text": "Bydd eich therapydd yn siarad a\u0302 chi am yr hyn rydych chi\u2019n mynd i\u2019w wneud, pa mor aml rydych chi\u2019n mynd i gyfarfod a beth i\u2019w wneud os nad yw\u2019n helpu."}, {"text_idx": "#000215", "text": "Ei nod yw helpu i ddelio a\u0302 phroblemau sy\u2019n eich llethu mewn ffordd gadarnhaol drwy eu torri i lawr i rannau bach, a dangos i chi sut i newid eich ymddygiad i wella\u2019r ffordd rydych chi\u2019n teimlo."}, {"text_idx": "#000216", "text": "Mae ThGY yn cynnig ffyrdd ymarferol o ymdopi a\u0302\u2019ch problemau presennol a gwella eich cyflwr meddwl yn hytrach na chanolbwyntio ar faterion o\u2019ch gorffennol."}, {"text_idx": "#000217", "text": "Cliciwch yma am fwy o wybodaeth."}, {"text_idx": "#000218", "text": "Math o therapi siarad yw DBT. Mae\u2019n seiliedig ar CBT ond mae\u2019n benodol ar gyfer pobl sy\u2019n teimlo emosiynau\u2019n ddwys iawn."}, {"text_idx": "#000222", "text": "Mae\u2019r ffordd yr ydym yn ymateb i\u2019r hyn sy\u2019n digwydd i ni ac yn ei brofi yn dibynnu ar lawer o ffactorau. Er y gall un person deimlo bod rhywbeth yn drawmatig, efallai na fydd un arall yn teimlo hynny. Efallai na fydd trawma yn ymddangos am fisoedd neu flynyddoedd lawer ar o\u0302l profiad."}, {"text_idx": "#000224", "text": "Mae trawma datblygiadol yn disgrifio sut mae digwyddiadau negyddol o blentyndod person, megis esgeulustod neu gamdriniaeth, wedi effeithio neu yn gallu effeithio ar eu datblygiad, gan achosi anawsterau emosiynol a chorfforol o bosibl."}, {"text_idx": "#000226", "text": "Mae\u2019r trydydd sector yn derm am elusennau a sefydliadau lleol a all ddarparu cymorth neu roi gwybodaeth am bwnc penodol."}, {"text_idx": "#000234", "text": "Os oes unrhyw dermau eraill yr hoffech eu gweld yma, rhowch wybod i ni. Os ydych chi wedi drysu, mae\u2019n debygol bod person ifanc arall wedi hefyd!"}, {"text_idx": "#000235", "text": "Mae angen help arna i nawr"}]